บิ๊กแมตช์ไทยลีกมีเดือด บุรีรัมย์ เปิดบ้านซัด ชลบุรี 11 มี.ค.
ศึกลูกหนังโตโยต้า ไทยพรีเมียร์ลีก 11 มี.ค. หวดกันครบทั้ง 9 คู่ โดยเกมบิ๊กแมตช์ แชมป์เก่า บุรีรัมย์ ยูไนเต็ด เตรียมเปิดบ้านพบกับทีมรองแชมป์เก่า ชลบุรี เอฟซี ส่วนที่สยามพารากอน มีงานเปิดตัวถ้วยฟุตบอลโลกหญิง ฟีฟ่า วูเมน เวิลด์คัพ ไทยแลนด์ 2015,เมื่อเวลา 13.00 น. วันที่ 9 มี.ค. ที่ห้องรอดโพธิ์ทอง สนามศุภชลาศัย สมาคมนักข่าวช่างภาพกีฬาแห่งประเทศไทย จัดงานแถลงข่าว โตโยต้า มีท เดอะ เพรส 2015 โดยสโมสรสมาชิกพบปะพูดคุยกับสื่อมวลชน ก่อนเกมลูกหนังโตโยต้า ไทยพรีเมียร์ลีก 11 มี.ค. ได้รับเกียรติจาก พ.อ.ดร.ธนาธิป สว่างแสง โฆษกบริษัท ไทยพรีเมียร์ลีก จำกัด หรือ ทีพีแอล เป็นประธานในงานแถลงข่าว พร้อมด้วย ตัวแทนสโมสรสมาชิกเข้าร่วมแถลงความพร้อม อาทิ ธัญญะ วงศ์นาค ผู้จัดการทีมบีอีซี เทโรศาสน, น.อ.อโศก ศรีสวัสดิ์ เลขาฯ ทีมราชนาวี, อภิสิทธิ์ อิ่มอำไภย ผู้ช่วยผู้ฝึกสอนทีมบางกอกกล๊าส เอฟซี, วสพล แก้วผลึก ผู้ช่วยผู้ฝึกสอนแบงค็อก ยูไนเต็ด, ทัดเทพ พิทักษ์พูลสิน ผู้จัดการทีมบุรีรัมย์ ยูไนเต็ด และ จีระศักดิ์ โจมทอง ผู้อำนวยการฝ่ายประชาสัมพันธ์ทีมชลบุรี เอฟซี ร่วมแถลงข่าว,สำหรับเกมบิ๊กแมตช์ โตโยต้าไทย พรีเมียร์ลีก วันพุธที่ 11 มี.ค.นี้ จะเป็นการพบกันระหว่างทีมแชมป์เก่า บุรีรัมย์ ยูไนเต็ด ที่เตรียมเปิดบ้านพบกับทีมรองแชมป์เก่า ชลบุรี เอฟซี โดยผู้จัดการทีมปราสาทสายฟ้า บุรีรัมย์ ยูไนเต็ด เผยว่า เราไม่เคยประมาททีมชลบุรี และเราทุกคนรู้ว่าทีมชลบุรีก็ไม่เคยกลัวเราเหมือนกัน แต่เราจะต้องเอาชนะพวกเขาให้ได้ เพื่อเดินหน้าสู่การลุ้นแชมป์,ส่วนผู้อำนวยการฝ่ายประชาสัมพันธ์ชลบุรี เอฟซี เผยว่า ตอนนี้ชลบุรีถือว่าไม่ใช่ทีมใหญ่อีกต่อไปแล้ว ด้วยสภาพทีมที่เป็นอยู่ในตอนนี้ นักเตะหลักบาดเจ็บเยอะ สินทวีชัย หทัยรัตนกุล, ภูริทัต จาริกานนท์, ติอาโก คุนญา และ แอนเดอร์สัน ดอส ซานโตส ที่บาดเจ็บอยู่ อีกทั้งเรายังจะหมดสิทธิ์ใช้งาน โช เบียง กุ๊ก กองหลังชาวเกาหลีใต้ก็มาติดโทษแบนอีก แม้จะเป็นรองแต่ก็ต้องสู้ตามศักยภาพ,บีอีซี เทโรศาสน พบ ราชนาวี สนามเฉลิมพระเกียรติ 72 พรรษา มีนบุรี เวลา 18.00 น. ทรูสปอร์ต 2 (682),กัลฟ์ สระบุรี เอฟซี พบ เชียงราย ยูไนเต็ด สนาม อบจ.สระบุรี เวลา 18.00 น. ทรูสปอร์ต 6 (685),ชัยนาท ฮอร์นบิล พบ อาร์มี่ ยูไนเต็ด สนามเขาพลอง สเตเดียม เวลา 18.00 น. ทรูโฟยู (002),โอสถสภา เอ็ม 150 พบ ราชบุรี มิตรผล เอฟซี สนามทีโอที สเตเดียม เวลา 19.00 น. ทรูสปอร์ต 5 (684),นครราชสีมา มาสด้า เอฟซี พบ ทีโอที เอสซี สนามเฉลิมพระเกียรติ 80 พรรษา เวลา 19.00 น. ทรูสปอร์ต 7 (008),บุรีรัมย์ ยูไนเต็ด พบ ชลบุรี เอฟซี สนามไอโมบาย สเตเดียม เวลา 19.00 น. ทรูสปอร์ต เอชดี 3 (668),บางกอกกล๊าส เอฟซี พบ แบงค็อก ยูไนเต็ด ลีโอ สเตเดียม เวลา 19.00 น. ทรูสปอร์ต เอชดี 2 (667),เอสซีจี เมืองทอง ยูไนเต็ด พบ ศรีสะเกษ เอฟซี เอสซีจี สเตเดียม เวลา 20.00 น. ทรูสปอร์ต 2 (682),การท่าเรือ เอฟซี พบ สุพรรณบุรี เอฟซี แพท สเตเดียม เวลา 20.00 น. ทรูสปอร์ต 6 (685),นอกจากนี้ ยังมีการแถลงข่าวดีของวงการฟุตบอลไทย เกี่ยวกับการที่ทีมฟุตบอลหญิงทีมชาติไทย ได้เข้าแข่งขันฟุตบอลหญิงชิงแชมป์โลก 2015 ที่ประเทศแคนาดา โดย ดร.กษม ชนะวงศ์ ผู้จัดการทีมฟุตบอลหญิง 19 ปี ทีมชาติไทย และผู้ประสานงานกับฟีฟ่า พร้อมด้วย โค้ชหนึ่ง หนึ่งฤทัย สระทองเวียน กุนซือใหญ่ ได้ร่วมแถลงข่าวงานเปิดตัวถ้วยฟุตบอลโลกหญิง ฟีฟ่า วูเมน เวิลด์คัพ ไทยแลนด์ 2015 ที่จะเปิดโอกาสให้แฟนบอลไทยได้ชื่นชม และสัมผัสอย่างใกล้ชิด กับถ้วยแห่งเกียรติยศฟุตบอลโลกหญิง ที่จะมาจัดกิจกรรมโรดโชว์ในวันพุธที่ 11 มี.ค. เวลา 16.30 น. เป็นต้นไป บริเวณลานเซ็นทรัล คอร์ต ชั้น เอ็ม สยามพารากอน,งานดังกล่าวได้รับเกียรติจาก นางกอบกาญจน์ วัฒนวรางกูร รัฐมนตรีว่าการกระทรวงท่องเที่ยวและกีฬา ให้เกียรติเป็นประธานในพิธีเปิดงาน เพื่อโปรโมตรายการการแข่งขันและเอาใจแฟนบอลชาวไทย ที่ทีมฟุตบอลหญิงทีมชาติไทย สร้างประวัติศาสตร์ได้ผ่านเข้าสู่ เวิลด์ คัพ รอบสุดท้ายเป็นครั้งแรก,ทั้งนี้ ภายในงาน นอกจากจะได้ชื่นชมกับถ้วยฟุตบอลหญิงชิงแชมป์โลก แฟนบอลยังจะมีโอกาสใกล้ชิดสุดๆ กับทัพนักเตะหญิงทีมชาติไทย ชุดสู้ศึกฟุตบอลหญิงโลก 2015 แบบครบทีม นำโดย มาดามแป้ง นางนวลพรรณ ล่ำซำ ผู้จัดการทีมแข้งสาวไทย พร้อมด้วย โค้ชหนึ่ง หนึ่งฤทัย สระทองเวียน หัวหน้าผู้ฝึกสอนแข้งสาวไทย รวมถึงร่วมสนุกกับกิจกรรมอื่นๆ อีกมากมาย.
ศึกลูกหนังโตโยต้า ไทยพรีเมียร์ลีก 11 มี.ค. หวดกันครบทั้ง 9 คู่ โดยเกมบิ๊กแมตช์ แชมป์เก่า บุรีรัมย์ ยูไนเต็ด เตรียมเปิดบ้านพบกับทีมรองแชมป์เก่า ชลบุรี เอฟซี ส่วนที่สยามพารากอน มีงานเปิดตัวถ้วยฟุตบอลโลกหญิง
โตโยต้า ไทยพรีเมียร์ลีก,ไทยพรีเมียร์ลีก,บุรีรัมย์ ยูไนเต็ด,ชลบุรี เอฟซี,ฟีฟ่า วูเมน เวิลด์คัพ ไทยแลนด์ 2015,ข่าว,ข่าวกีฬา,ไทยรัฐออนไลน์